Tesla a detronat Toyota și a devenit cea mai valoroasă companie din industria auto.
Tesla a devenit cel mai valoros producător auto din lume miercuri. Asta după ce capitalizarea de piaţă a companiei a depăşit pentru prima dată valoarea Toyota. Valoarea Tesla a ajuns la 206,5 miliarde de dolari.
Acţiunile Tesla au câştigat 5%, urcând la o valoare maximă de 1.135 dolari, ducând compania la o valoare de aproximativ 206,5 miliarde de dolari, comparativ cu Toyota, evaluată la aproximativ 202 miliarde de dolari.Reperul subliniază entuziasmul investitorilor pentru producătorul auto creat de Elon Musk, care încă nu a obţinut profit anual. Preţul acţiunilor a crescut cu 170% în acest an.În timp ce Tesla poate a depăşit Toyota ca valoare de piaţă, rămâne în urma companiei din Japonia în ceea ce priveşte producţia auto reală.Pentru perioada încheiată pe 31 martie, Tesla a anunţat că a produs aproximativ 103.000 de vehicule – 15.390 de model S şi X şi 87.282 de vehicule de model 3 şi de model Y. În aceeaşi perioadă, Toyota a produs 2,4 milioane de vehicule.